Aukštoji tiama

Aukštoji tiama (Entandrophragma excelsum) – melijinių (Meliaceae) šeimos, tiamų (Entandrophragma) genties lapus metantiworldagroforestry.org / Entandrophragma excelsum dvinamių medžių rūšis. 

 Paplitimas 
Aukštosios tiamos natūraliai paplitusios Užsachario Afrikos rytuose, atogrąžų regionuose: Kongo D.R. rytų dalyje, Ruandoje, Burundyje, Ugandoje, Tanzanijoje, Malavyje ir Zambijoje. 

 Augavietės 
Savaiminio paplitimo regione aukštosios tiamos auga vidutinėse aukštumose ir kalnų lietaus miškuose (925 –) 1280 – 2150 m aukštyje. Ant Kilimandžaro kalno aukštosios tiamos auga 1400 - 2100 m aukštyje. Pasitaiko augančios ir užsemiamuose miškuose (Riverine Forest). 

 Matmenys 
Aukštoji tiama yra aukščiausia Afrikos žemyne vietinių medžių rušis. Paprastai užauga 45 m, neretai iki 60 m aukščio. Aukščiausias šiuo metu yra 81,5 m aukščio, 2,55 m kamieno skersmens arba 8 m kamieno apimties medis augantis Rytų Afrikos dalyje, slėnyje prie Kilimandžaro, Tanzanijoje, kuris buvo rastas 2016 metais (Pav.)springer.com / Africa’s highest mountain harbours Africa’s tallest trees, First Online: 17 October 2016, Biodiversity and Conservation: January 2017, Volume 26, Issue 1, pp 103–113. Authors: Andreas Hemp, Reiner Zimmermann, Sabine Remmele, Ulf Pommer, Bernd Berauer, Claudia Hemp, Markus Fischer. DOI: 10.1007/s10531-016-1226-3.  

 Morfologija 
Lapuotis medis. Kamienas tiesus, ilgas, aukštų medžių iki 27 m aukščio bešakis. Atraminės šaknys geriau išsivysčiusios nei kitų rūšių, o į kamieną išauga iki 4-5 m aukščiobooks.google.co.uk / Flora of Tropical East Africa - Meliaceae, (1991); By Brian Thomas Styles, Frank White. Jaunų medžių žievė pilka ir glotni, subrendusių tampa ruda su blyškiai rausvais, oranžiniais lopinėlais. Lapai iki 60 cm ir ilgesni, sudėtiniai, plunksniški, sudaryti iš 8–16 mažesnių lacentiškų ar elipsinės formos 8 – 18 (–30) cm ilgio ir 4,5 – 8 (–14) cm pločio, priešingai arba beveik priešingai išsidėsčiusių lapelių, su iki 10 mm lapkočiu. Žiedynas 25 - 30 cm ilgio ir apie 10 - 15 cm skersmens, žiedai smulkūs, baltos ar rožiniai baltos spalvos. Vaisius tamsiai rudas ar violetiškai juodas, su 5 vožtuvėliais sumedėjęs cilindriškas 12 – 20 (–25) cm ilgio ir 3–4 cm skersmens sėklalizdis, kurio viduje gausu su sparneliais 6 - 8,5 cm ilgio (įskaitant sparnelių ilgį) ir 2 cm pločio sėklyčių.  

 Amžius 
Aukštosios tiamos gyvena iki 470 - 600 ir daugiau metų.

 Kita 
Sėklas išnečioja vėjas, nors dauguma jų nukrenta netoliese to paties medžio. Jauniems sodinukams reikalingas pavėsis. 

 Panaudojimas 
Skirtingai nei kitos tiamų (Entandrophragma) genties rūšys, ši rūšis miško pramonėje naudojama retai, kadangi negausi, auga kalnuotose vietovėse, mediena nepatvari, o išdžiuvusi skilinėja bei šiek tiek sukdamasi keičia formąprota4u.org / Entandrophragma excelsum (Dawe & Sprague) Sprague . 

Šios rūšies šaknys naudojamos gonorėjos ir kūno išvaržų gydymui. Iš šaknų žievės pelenai naudojami kosėjimui krauju (hemoptizės) gydymuitropical.theferns.info / Entandrophragma excelsum . Ruandoje aukštosios tiamos agromiškininkystėje naudojamos kaip pavėsį suteikiantys medžiai, po kuriais puikiai auga sojos. Mediena naudojama statybose ir statybos apdailos darbuose, taip pat iš jos gaminama fanera, klojamos grindys, gaminami baldai, muzikos instrumentai, žaislai, pieštukai, naudojama kaip malkos. 

 Sinonimai 
Aukštųjų tiamų kiti lotyniški sinonimaitheplantlist.org / Entandrophragma excelsum (Dawe & Sprague) Sprague : 
 Entandrophragma deiningeri Harms
 Entandrophragma gillardini Ledoux
 Entandrophragma speciosum Harms
 Entandrophragma stolzii Harms

 Kiti pavadinimai 
Įvairiomis juodųjų afrikiečių kalbomis aukštoji tiama vadinama: 
 Luganda kalba: Muyovu
 Rukiga: Mushalya, muyove
 Rukonjo: Kikula 
 Runiankorų kalba (Runyankore): Muyovu  
 Rutoro: Muyovu, muhungura.  

 Taip pat skaityti 
 Aukščiausi Afrikos medžiai

 Šaltiniai 

 Nuorodos 
 eol.org / Entandrophragma excelsum | Anglų k.
 newscientist.com / Africa’s tallest tree measuring 81m found on Mount Kilimanjaro, 24 November 2016 | Anglų k.
 newscientist.com / Africa's tallest tree measuring 81m found on Mount Kilimanjaro, 30 November 2016 | Anglų k.
 zambiaflora.com / Entandrophragma excelsum (Dawe & Sprague) Sprague | Anglų k.
 monumentaltrees.com / E. excelsum in a gorge south of Kilimanjaro National Park in Barangata | Anglų k.

Kategorija:Melijiniai
Kategorija:Medžiai ir krūmai